CELEX: 22006D0098
Language: lv
Date: 2006-07-07 00:00:00
Title: EEZ Apvienotās komitejas Lēmums Nr. 98/2006 ( 2006. gada 7. jūlijs ), ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām

19.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 289/50
            
         
      EEZ APVIENOTĀS KOMITEJAS LĒMUMS
   
   Nr. 98/2006
   (2006. gada 7. jūlijs),
   ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, še turpmāk “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols ir grozīts ar EEZ Apvienotās komitejas 2005. gada 29. aprīļa EEZ Apvienotās komitejas Lēmumu Nr. 72/2005 (1).
            
         
               (2)
            
            
               Ir lietderīgi paplašināt Līgumslēdzēju pušu sadarbību, iekļaujot tajā arī sagatavošanās darbību Eiropas drošības pētniecībai (2006. gads).
            
         
               (3)
            
            
               Tādēļ ir jāizdara grozījumi Līguma 31. protokolā, lai šo sadarbību varētu sākt 2006. gada 1. janvārī,
            
         IR NOLĒMUSI ŠĀDI.
   1. pants
   Līguma 31. protokola 1. pantu groza šādi:
   
               1.
            
            
               Ar šādu tekstu aizstāj 1. punkta tekstu:
               “1.   EBTA valstis no 1994. gada 1. janvāra piedalās Kopienas darbību pamatprogrammu īstenošanā pētniecības un tehnoloģiju attīstības jomā, kā minēts 5. punktā, un no 2005. gada 1. janvāra un 2006. gada 1. janvāra – darbībās, kas minētas attiecīgi 9. un 10. punktā, piedaloties tās īpašās programmās.”
            
         
               2.
            
            
               Ar šādu tekstu aizstāj 2. punkta tekstu:
               “2.   Saskaņā ar Līguma 82. panta 1. punkta a) apakšpunktu EBTA valstis finansē darbības, kas minētas 5., 9. un 10. punktā.”
            
         
               3.
            
            
               Ar šādu tekstu aizstāj 6. punkta tekstu:
               “6.   Darbības novērtēšanu un svarīgāko pārprofilēšanu Kopienas darbību pamatprogrammās pētniecības un tehnoloģiju attīstības jomā, kā minēts 5., 9. un 10. punktā, veic saskaņā ar Līguma 79. panta 3. punktā minēto procedūru.”
            
         
               4.
            
            
               Aiz 9. punkta iekļauj šādu punktu:
               “10.   EBTA valstis no 2006. gada 1. janvāra iesaistās Kopienas darbībās, kas saistītas ar šādu Eiropas Savienības 2006. finanšu gada vispārējā budžeta pozīciju:
               
                           —
                        
                        
                           
                              Budžeta pozīcija 02.04.02: “Sagatavošanas darbība Eiropas drošības pētniecības veicināšanai”.”
                        
                     
         2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (2).
   To piemēro no 2006. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā.
   
      Briselē, 2006. gada 7. jūlijā
      
         
            EEZ Apvienotās komitejas vārdā –
         
            priekšsēdētāja
         
         Oda Helen SLETNES
         
      
   
   
      (1)  OV L 239, 15.9.2005., 64. lpp.
   
   
      (2)  Nav norādītas konstitucionālās prasības.